Syndicat intercommunal Kordall

De Syndicat intercommunal Kordall ofgekierzt SIKOR ass en interkommunale Syndikat deen 1996 vun de Gemenge Péiteng, Déifferdeng an Nidderkäerjeng gegrënnt gouf. 2011 koum dunn nach d'Gemeng Suessem derbäi an zanter dem 1. Januar 2012 ass duerch d'Fusioun vun de fréiere Gemengen Nidderkäerjeng a Kënzeg déi nei Gemeng Käerjeng Member am Syndikat.

De Sëtz vum Syndikat ass zu Péiteng.

 Zweck vum Syndikat 
Dem Syndikat säin Zweck ass et, sech ëm d'Gestioun vun enger Rei regionalen Aktivitéitszonen ze këmmeren. E setzt sech fir eng interkommunal Koordinatioun an Zesummenaarbecht tëscht de Membergemengen an, absënns a follgende Beräicher:

 Amenagement vum Territoire, Wunnen a Stadentwécklung;
 Promotioun vun z. B. kulturellen, sportlechen, sozialen oder ëmweltbezunnen Aktivitéiten, 
 Promotioun a Marketing fir den Tourismus an de véier Gemengen.

 Um Spaweck 
 Websäit vum SIKOR
 De Syndikat op der Websäit vum SYVICOL

Kordall